**HATÁSVIZSGÁLATI LAP**

Délegyháza Község Önkormányzat Képviselő-testületének

a települési adóról szóló …../2016. (………….) önkormányzati rendeletéhez

**1. Társadalmi hatások**

A települési adóról szóló rendelet társadalmi hatása abban jelentkezik, hogy további – azonban nem aránytalan - adóterhet jelent. A rendelet-tervezetnek a helyi lakosságra vonatkozó társadalmi hatása azonban nem jelentős, az döntően a Délegyházán ingatlantulajdonnal rendelkező nem helyi lakosokat érinti, akik a termőföld ingatlanokat nem mezőgazdasági célra hasznosítják. Ahol az adózók számára aránytalanul nagy terhet jelentene az adó megfizetése, ott természetesen lehetőség van méltányosság gyakorlására az adózás rendjéről szóló törvényben foglaltak szerint.

A nagy kiterjedésű kavicsbányák vonatkozásában a mielőbbi kitermelésre, és ezt követően a szakszerű rekultivációra ösztönzi az adózókat.

**2. Gazdasági, költségvetési hatások**

A bevezetendő települési adó az önkormányzat egyik fontos bevétele lesz, melyet a Htv. szerint fejlesztési célra és a települési önkormányzat képviselő-testületének hatáskörébe tartozó szociális ellátások finanszírozására használhat fel, így kiegészítheti a szociális célra kapott állami támogatásokat, újabb saját forrásként, és pályázatnyertesség esetén a szükséges önerő forrásául szolgálhat. A rendelet gazdasági hatása pozitív, növekednek az önkormányzat fejlesztésre és szociális ellátásokra fordítható bevételei.

**3. Környezeti hatások**

A rendeletben foglaltak végrehajtásának környezetre gyakorolt hatása nincs.

**4. Egészségügyi következmények**

A rendeletben foglaltak végrehajtásának egészségügyi következménye nincs.

**5. Adminisztratív terheket befolyásoló hatások**

A rendeletben foglaltak végrehajtása a Hivatal adminisztrációs terheit 2017. évben növelni fogja a települési adó hatálya alá tartozó ingatlanok feltárásával, az adó kivetésével, a későbbiekben azonban nem okoz többletterhet.

**6. A jogszabály megalkotásának szükségessé, a jogalkotás elmaradásának várható következményei**

A települési adót bevezető rendelet hatálybalépésével képződő adóbevétel-növekedés az önkormányzat költségvetési bevételeinek növelését teremti meg.

A rendelet megalkotására a helyi adókról szóló 1990. évi C. törvény 1. § (1) bekezdése és 1/A.§-a ad felhatalmazást. Ez az önkormányzatok számára rendeletalkotási kötelezettséget nem keletkeztet, így a helyi jogalkotás elmaradása esetén törvénysértő állapot nem jön létre, rendeletalkotás hiányában azonban nem vezethető be települési adó.

**7. A jogszabály alkalmazásához szükséges személyi, szervezeti és pénzügyi feltételek**

A rendeletben foglaltak végrehajtáshoz szükséges személyi, tárgyi, szervezeti és pénzügyi feltételek rendelkezésre állnak, pótlólagos forrásokat nem követel.