**HATÁSVIZSGÁLATI LAP**

Délegyháza Község Önkormányzat Képviselő-testületének

a telekadóról szóló 23/2003. (XII.23.) önkormányzati rendelet módosításáról szóló …../2016. (………….) önkormányzati rendeletéhez

**1. Társadalmi hatások**

A rendelet-tervezetnek a helyi lakosságra vonatkozó társadalmi hatása elenyésző, az döntően a Délegyházán ingatlantulajdonnal rendelkező nem helyi lakosokat, valamint a vállalkozókat érinti.

Ahol az adózók számára aránytalanul nagy terhet jelentene az adó megfizetése, ott természetesen lehetőség van méltányosság gyakorlására az adózás rendjéről szóló törvényben foglaltak szerint.

A nagy kiterjedésű kavicsbányák vonatkozásában a mielőbbi kitermelésre, és ezt követően a szakszerű rekultivációra ösztönzi az adózókat.

**2. Gazdasági, költségvetési hatások**

A beszedett telekadó mint helyi adó az önkormányzat egyik fontos, meghatározó bevétele, mely hozzájárul az önkormányzati, közösségi kiadások finanszírozásához, az önkormányzat gazdálkodását segíti és támogatja. A rendeletmódosítás gazdasági hatása pozitív, növekednek a helyi adókból származó bevételek.

**3. Környezeti hatások**

A rendeletben foglaltak végrehajtásának környezetre gyakorolt hatása nincs.

**4. Egészségügyi követelmények**

A rendeletben foglaltak végrehajtásának egészségügyi következménye nincs.

**5. Adminisztratív terheket befolyásoló hatások**

A rendeletben foglaltak végrehajtása a Hivatal adminisztrációs terheit 2017. évben növelni fogja az érintett ingatlanok adómérték-változásának feldolgozása miatt, a későbbiekben azonban nem okoz többletterhet.

**6. A jogszabály megalkotásának szükségessé**

A módosító rendelet hatálybalépésével képződő adóbevétel-növekedés az önkormányzat költségvetési bevételeinek növelését teremti meg.

A rendelet megalkotására a helyi adókról szóló 1990. évi C. törvény 1. § (1) bekezdése ad felhatalmazást.

**7. A jogszabály alkalmazásához szükséges személyi, szervezeti és pénzügyi feltételek**

A rendeletben foglaltak végrehajtáshoz szükséges személyi, tárgyi, szervezeti és pénzügyi feltételek rendelkezésre állnak.